projecte-aina/catalan_government_crawling huggingface dataset:
La present edició del Sonar+D ha acreditat el posicionament de Catalunya a l'avantguarda de la tecnologia d'àudio 3D
• La present edició del Sonar+D ha acreditat el posicionament de Catalunya a l'avantguarda de la tecnologia d'àudio 3D, amb les tecnologies Sfëar i els altaveus desenvolupats per Amate Audio per crear i escoltar música en tres dimensions.
• La nova tecnologia d'àudio 3D té potencial per a arribar a ser el nou estàndard en àudio, com ho va ser l'estèreo en el seu moment.
La present edició del Sonar+D ha mostrat el posicionament de Catalunya a l'avantguarda de la tecnologia d'àudio 3D, amb les tecnologies Sfëar que ha presentat el centre tecnològic Eurecat per crear música en tres dimensions i els altaveus desenvolupats per l'empresa Amate Audio.
Les cançons 3D composades per músics, artistes sonors i DJ amb la tecnologia Sfëar s'han pogut escoltar en primícia en el Sonar+D amb uns altaveus amb el sistema SA3D desenvolupats per Amate Audio, amb seu a Terrassa, gràcies a la convocatòria Nuclis de Recerca Industrial i Desenvolupament Experimental, cofinançada per ACCIÓ –l'agència per a la competitivitat de l'empresa- i el fons europeu FEDER.
Es tracta d'un nou sistema acústic innovador pensat per poder equipar estudis professionals de producció musical amb tecnologia de so 3D i per poder organitzar esdeveniments de so 3D immersiu, ja sigui a l'aire lliure i en directe com en sales de concerts.
Per la seva banda, músics internacionals com Mr J, Timothy Schemele i MainBerlin han presentat al Sonar+D les primeres cançons 3D composades amb Sfëar [URL], que permet crear cançons i sessions de música en tres dimensions en directe i produir i distribuir música i continguts d'àudio immersiu en els dispositius mòbils a través d'auriculars.
Segons pronostica Adan Garriga, director de Tecnologies Audiovisuals d'Eurecat, "el so 3D serà el nou estàndard en el camp de l'àudio, com ho va ser la irrupció del so estèreo en els anys cinquanta i el pas estèreo al sistema 5.1 en els vuitanta".
Eurecat, Centre Tecnològic de Catalunya (membre de TECNIO), aplega l'experiència de més de 450 professionals que generen un volum d'ingressos de 45 milions d'euros anuals i dóna servei a més de 1.000 empreses.
R+D aplicat, serveis tecnològics, formació d'alta especialització, consultoria tecnològica i esdeveniments professionals són alguns dels serveis que Eurecat ofereix tant per a grans com per a petites i mitjanes empreses de tots els sectors.
Amb instal·lacions a Barcelona, Canet de Mar, Cerdanyola del Vallès, Girona, Lleida, Manresa, Mataró, Reus i Amposta i amb una seu a Brasil, participa a 160 grans projectes consorciats d'R+D+i nacionals i internacionals d'alt valor estratègic i compta amb 73 patents i 7 spin-off.
El valor afegit que aporta Eurecat accelera la innovació, disminueix la despesa en infraestructures científiques i tecnològiques, redueix els riscos i proporciona coneixement especialitzat a mida de cada empresa.
Més informació a www.eurecat.org
SONAR+D Catalunya, a l'avantguarda de la tecnologia d'àudio 3D
El nou software permet als especialistes millorar el procés d'ablació amb catèter, que fa que el cor recuperi la sincronia en el batec.
• El nou software permet als especialistes millorar el procés d'ablació amb catèter, que fa que el cor recuperi la sincronia en el batec.
• L'empresa ha tancat acords amb hospitals punters d'Estats Units, Alemanya i Brasil per a la seva validació clínica i posterior comercialització.
• Galgo Medical va aconseguir una ronda d'inversió d'1M€ arran de la seva participació al Fòrum d'Inversió d'ACCIÓ 2015, que posa en contacte emprenedors amb inversors.
La nova edició del Fòrum tindrà lloc el pròxim 14 de juliol.
L'empresa catalana de software mèdic Galgo Medical ha llençat una aplicació pionera, amb el nom d'ADAS-VT, que facilita el tractament dels pacients en cas d'atacs de cor.
El nou software permet als especialistes poder comprendre ràpidament quines cicatrius s'han generat en el pacient i millorar el procés d'ablació amb catèter, que fa que el cor recuperi la sincronia en el batec.
Galgo Medical ha accelerat el desenvolupament dels nous productes des que va tancar a finals del 2015 una primera ronda d'inversió d'1M€ amb el fons Inveready.
Segons Antoni Riu, director general i co-fundador de Galgo Medical, "la participació al Fòrum d'Inversió d'ACCIÓ va ser el detonant d'aquest acord.
El Fòrum ens va proporcionar l'espai per trobar-nos amb Inveready, que ens va dir que els interessava el nostre projecte i en uns dies ho vam lligar tot".
L'empresa ha tancat recentment acords amb hospitals punters d'Estats Units (John Hopkins a Baltimore, i Hospital de la Universitat de Pennsylvania a Filadèlfia), Brasil (Instituto do Coraçao a Sao Paulo) i Alemanya (Leipzig Herzzentrum) per fer avaluar la nova tecnologia.
"Fins ara ja hem aplicat el software amb èxit en 350 pacients, i tenim una desena d'hospitals de tot el món interessats en adquirir-lo", explica Riu.
Galgo Medical també està en converses amb grans fabricants de productes mèdics (com els catèters) perquè puguin comercialitzar el seu software.
Creada fa tres anys com a spin-off de la Universitat Pompeu Fabra i de l'Hospital Clínic de Barcelona, l'empresa té un equip de 15 persones i ha facturat 500.000 l'últim any, una xifra que preveu mantenir enguany.
"Desenvolupem serveis a mida per a empreses en termes d'imatge mèdica.
El salt en la facturació arribarà quan iniciem la comercialització dels nostres productes propis", apunta Antoni Riu.
El Fòrum d'Inversió d'ACCIÓ ( http://accio.gencat.cat/forum ) celebrarà enguany la seva 21a edició el dijous 14 de juliol a les 9:30 hores a l'Auditori Axa de Barcelona.
Al Fòrum s'han seleccionat 21 projectes d'emprenedors catalans que busquen finançament, i que es presentaran davant un auditori d'inversors.
Els projectes s'estructuren en tres categories: ciències de la vida i la salut, TIC i altres tecnologies.
El públic podrà votar i escollir els finalistes.
L'empresa catalana Galgo Medical desenvolupa un software pioner que facilita el tractament dels pacients en cas d'atacs de cor
La consellera d'Empresa i Coneixement, Àngels Chacón, i el Governador de l'Estat de Ceará, Camilo Sobreira de Santana, han signat aquest dimarts una declaració d'intencions en el marc de l'Smart City Expo World Congress que se celebra a Barcelona
La Generalitat de Catalunya –a través del Departament d'Empresa i Coneixement- i el Govern de l'Estat de Ceará (situat al nord-est del Brasil i amb més de 9 milions d'habitants) han signat una declaració d'intencions per reforçar la col·laboració entre els sectors empresarials d'ambdós territoris i fomentar el seu desenvolupament econòmic i social.
La consellera d'Empresa i Coneixement, Àngels Chacón, i el Governador de l'Estat de Ceará, Camilo Sobreira de Santana, han signat aquest dimarts el document en el marc de l' Smart City Expo World Congress, la principal trobada internacional del sector de les smart cities, que se celebra aquesta setmana a Barcelona i preveu atraure més de 20.000 visitants.
Amb aquesta declaració Catalunya i Ceará busquen impulsar la promoció de les relacions comercials, les inversions bilaterals i l'intercanvi de coneixement, de bones pràctiques i d'innovació tecnològica en els principals sectors econòmics.
En aquest context, se signarà un acord de col·laboració en què s'estableixin les bases de la cooperació entre aquestes regions.
Les exportacions catalanes a Brasil van augmentar un 14,4% al 2017 en comparació amb l'any anterior i van sumar 6 17 milions d'euros.
A banda, més de 2.000 empreses catalanes exporten al mercat brasiler.
Precisament, Brasil és un mercat amb potencial de negoci en l'àmbit de la gestió intel·ligent de les ciutats per a les empreses catalanes.
Les grans ciutats brasileres ofereixen oportunitats per a solucions smart, amb l'objectiu de millorar els serveis al ciutadà i d'optimitzar els recursos per fomentar una utilització més eficient de la infraestructura urbana.
En concret, àmbits com la gestió de l'enllumenat públic, el tractament de residus o la mobilitat urbana ofereixen oportunitats de negoci.
Segons el Govern de l'Estat de Ceará, " la regió està promovent un nou model de desenvolupament basat en l'economia del coneixement a través de la implantació dels anomenats Districtes d'Innovació.
De fet, el 22@ de Barcelona ha estat un dels models d'inspiració i referència per a la regió brasilera."
Les exportacions catalanes a Brasil van augmentar un 14,4% al 2017 i van sumar 617 milions d'euros
Es tracta de les sis noves Comunitats RIS3CAT acreditades per ACCIÓ que agrupen 182 empreses, centres tecnològics, universitats i agents d'R+D que invertiran més de 73,7 milions d'euros en 32 projectes d'alt impacte per a l'economia catalana
La Generalitat de Catalunya, a través d'ACCIÓ –l'agència per a la competitivitat de l'empresa- destina 24 milions d'euros a l'impuls de 32 macroprojectes d'innovació i R+D mitjançant l'acreditació de sis noves Comunitats RIS3CAT.
Es tracta de sis grups formats en total per 182 empreses, centres tecnològics, universitats i agents d'R+D (que sumen 1.600 professionals) que gràcies a aquests ajuts invertiran 73,7 milions d'euros per desenvolupar projectes transformadors amb alt impacte per a l'economia catalana.
Aquests projectes estan centrats en sectors claus per al teixit empresarial català: la impressió 3D, la mobilitat connectada, la indústria 4.0, la fabricació avançada, la producció agroalimentària i l'aigua.
Ara, durant 3 anys, aquestes agrupacions voluntàries d'empreses i agents del sistema d'R+D i innovació català crearan nous productes i serveis vinculats a aquests sectors.
El pressupost dels ajuts a les Comunitats RIS3CAT prové del Fons Europeu de Desenvolupament Regional (FEDER) de la Unió Europea.
És la segona convocatòria del programa, de manera que aquestes sis noves Comunitats RIS3CAT se sumen a les cinc aprovades l'any 2015 i que treballen en els àmbits de l'alimentació, la salut, l'energia, la mobilitat sostenible i la tecnologia aplicada a la salut.
Les sis Comunitats RIS3CAT que s'han resolt aquest 2018 i que desenvoluparan els 32 projectes innovadors són:
És la segona convocatòria del programa, de manera que aquestes sis noves Comunitats RIS3CAT se sumen a les cinc aprovades l'any 2015
L'empresa, amb seu a Castelldefels, està especialitzada en la monitorització i digitalització de processos industrials i ja ha començat a treballar en projectes per volum d'un milió d'euros amb els principals fabricants d'automòbils presents al país.
L'empresa catalana Geprom, especialitzada en el desenvolupament de software per automatitzar i digitalitzar la indústria, ha obert una filial a Mèxic aquest 2019 per consolidar la seva presència comercial al país, on va començar a exportar fa un any.
Des d'aquesta nova seu, situada a Ciutat de Mèxic, l'empresa treballa principalment per a la indústria de l'automòbil i ja ha iniciat projectes amb alguns dels principals fabricants mundials del sector que tenen presència al país.
De fet, Geprom ja valora en un milió d'euros el seu volum de negoci al país llatinoamericà.
Per aquest projecte d'internacionalització, l'empresa catalana ha comptat amb el suport d'ACCIÓ –l'agència per a la competitivitat de l'empresa, depenent del Departament d'Empresa i Coneixement- a través de l'Oficina Exterior de Comerç i Inversions a Mèxic.
En concret, Geprom va participar en una missió empresarial organitzada per ACCIÓ que va acompanyar 13 empreses catalanes del sector de l'automoció a Mèxic amb l'objectiu de conèixer el mercat i buscar nous socis i clients a principis del 2018.
Des de la seva nova filial a Mèxic, Geprom posa a disposició dels fabricants d'automòbils el seu software d'adquisició de dades i monitorització per controlar en temps real totes les etapes del procés de producció, identificar possibles errades i realitzar el seguiment de la producció.
Amb aquesta eina, segons David Vásquez Blondell, responsable de desenvolupament de negocis a Geprom, " s'obté informació constant sobre el procés de producció, optimitzant-lo i reduint els temps de reacció en cas d'aturades del sistema, per exemple ". "
El nostre software integra diferents tecnologies com l'IoT, el big data o la realitat virtual, a més d'adaptar-se a altres sistemes que ja utilitzin els nostres clients, de manera que l'usuari final pugui concentrar tota la informació en una única solució ", subratlla.
L'empresa catalana ja treballa per a les plantes que té al país el Grup Volkswagen. "
Mèxic és el nostre principal focus perquè el sector de l'automoció hi juga un paper molt importat, gràcies a la presència dels principals fabricants mundials i al fet de tenir com a primers clients els Estats Units i Canadà ", assegura Vásquez.
A banda, " és un país molt gran i poblat amb una elevada demanada de solucions de qualitat " també per a altres indústries.
Amb seu central a Castelldefels (Baix Llobregat) i fundada al 2017, Geprom compta amb una trentena de treballadors i, a banda de la indústria de l'automòbil, ofereix solucions per a altres sectors com l'alimentari, el farmacèutic o el de les smart cities.
Geprom també exporta a altres països com Portugal.
Geprom també ofereix solucions per a altres sectors com l'alimentari, el farmacèutic o el de les smart cities
L' Exponential Day d'ACCIÓ no només ens ha permès conèixer les tendències de la innovació disruptiva amb Salim Ismail o les principals metodologies per construir organitzacions exponencials amb Francisco Palao.
Durant l'acte també hem pogut conèixer quatre empreses catalanes que ja s'atreveixen a desafiar-se a si mateixes.
Mariona Sanz (Girbau), Mar Alarcón (SocialCar), Mireia Garcia (Innomads) i Elisenda Bou (Vilynx) protagonitzen aquesta taula rodona on discuteixen amb Ismail i Palao sobre els reptes que suposa intenta 'disrompre' la teva pròpia empresa.
L'Horizon 2020 compta amb un pressupost de 79.000 M€ i comprèn el període 2014-2020.
El programa posa èmfasi en la recerca que es transferirà a accions econòmiques o industrials, és a dir, la recerca que s'aplica a productes o serveis que arribaran al mercat.
És en aquest sentit, que l'Horizon 2020 posa un èmfasi especial en les accions sobre les pimes.
Per primera vegada, les empreses poden demanar els ajuts i liderar els seus projectes en solitari.
El 20% del pressupost dels pilars de "Lideratge industrial" i "Reptes socials" estan destinats a pimes basades en innovació i en recerca.
D'aquest 20%, més de 500 milions es destinaran al nou sme's instrument.
Una altra de les novetats és que el nou programa proposa menys temes ( topics ) que els programes marc anteriors, però són més amplis.
Reduir el nivell de detall de les convocatòries permetrà que hi arribin més propostes i més innovadores.
Per primera vegada, el programa marc avança el topics de les convocatòries a dos anys vista, perquè els grups i les institucions de recerca puguin planificar els seus projectes.
El propòsit de la DG Recerca és reduir el temps entre l'avaluació i la signatura de contractes.
S'estableixen vuit mesos des que es tanca una convocatòria fins a la signatura del contracte.
L'avaluació es farà sobre propostes finals i no sobre propostes no definitives encara que tinguin un gran potencial.
L'índex d'èxit dels projectes catalans és molt alt.
Més del 20% dels projectes catalans que han participat en les convocatòries del programa marc europeu han aconseguit finançament.
A continuació podeu consultar els vídeos i les presentacions de les diferents sessions de la darrera jornada:
El representant permanent del govern català a la Unió Europea, Amadeu Altafaj, va donar la benvinguda a la jornada, conduint la presentació de les noves convocatòries del programa Horitzó 2020.
En aquesta entrevista, veuràs com posa èmfasi en el potencial de Catalunya dins l'àmbit europeu i en la necessitat de reforçar la influència catalana a la Unió Europea.
L'SME Instrument ofereix subvencions a pimes per a projectes d'innovació i internacionalització.
La CE ha pressupostat 3.000M€ per al període 2014-2020 a través de convocatòries que tanquen cada tres mesos.
A la jornada es van donar les claus de com funciona el programa i de com les empreses han d'enfocar el seu projecte.
En aquest sentit, es va comptar amb l'aportació d'un coach, Carles Altes, que ha col·laborat amb empreses que han tingut èxit en les primeres convocatòries.
Descobreix com pot ajudar el coaching en el procés d'innovació d'una empresa.
Més de 50 pimes catalanes ja s'han beneficiat de l'SME Instrument, fet que suposa un 5% del total de pimes europees que han rebut ajut en les primeres convocatòries.
Tot i les bones xifres de participació, les convocatòries són altament competitives i només un 10% dels participants aconsegueixen finançament.
És per això que a la Jornada Connect-EU també es va voler comptar amb la visió d'una avaluadora, Núria Gil, que va oferir recomanacions a les empreses que vulguin presentar-se a alguna convocatòria.
Descobreix què tenen en compte els avaluadors.
Aquí podràs descarregar-te les presentacions de les diferents sessions de la Jornada Connect-EU que va tenir lloc el 27 d'octubre de 2015 a la Fira de Barcelona.
Hi trobaràs la benvinguda d'Amadeu Altafaj, les noves convocatòries per a projectes de l'Horitzó 2020 pels diferents àmbits, les presentacions dels seminaris i la gran sessió plenària sobre els instruments financers per a la innovació.
La cinquena edició de la Jornada Connect-EU va reunir un miler d'agents catalans a la captura d'inversió europea per a projectes d'R+D i Innovació.
Durant la jornada, es van donar a conèixer les noves convocatòries 2016 i 2017 del programa Horizon 2020.
Una de les novetats d'aquesta edició del Connect-EU va ser la presentació de diferents alternatives per finançar projectes d'R+D i Innovació.
Els representants de les principals entitats financeres van explicar de primera mà com trobar el finançament adequat i quins requisits es tenen en compte a l'hora d'accedir-hi.
També es va presentar l' SME Instrument, el programa de finançament dissenyat específicament per impulsar el creixement i l'expansió internacional de les pimes a través de projectes d'innovació.
Així mateix, es van mostrar casos d'èxit com els Watly, Iberital, Promaut o M2M Cloud Computing i va haver-hi espai per connectar, trobar socis i revisar els projectes amb experts tant de la Comissió Europea com nacionals.
El Fòrum Intercomunitats RIS3CAT va reunir els membres de les Comunitats RIS3CAT i els va ajudar a compartir diferents propostes de projectes en recerca i innovació, a descobrir oportunitats en format col·laboratiu i a aprofitar sinergies.
La trobada va començar amb una sessió plenària on els coordinadors de les diferents Comunitats RIS3CAT 2015 i ACCIÓ van presentar el mapa de situació dels diferents consorcis i projectes, així com les eines de suport i els serveis per a les Comunitats.
L'acte va comptar amb un Marketplace de projectes, on els socis i representants de cada comunitat van exposar propostes de projectes, idees d'innovació, potencials oportunitats de negoci i possibles vies de continuïtat dels projectes que tenien en curs.
Mitjançant un sistema de presentacions de tres minuts per proposta, els participants podien escollir i reunir-se amb potencials socis de projectes i consorcis.
La Jornada Connect-EU va facilitar que els assistents fessin contactes d'interès, que trobessin socis i que revisessin els seus projectes amb National Contact Points o representants nacionals.
Per a tots aquells que busquen socis internacionals, ACCIÓ posa a la seva disposició els experts de les Oficines de Comerç i Inversions de Catalunya:
Més informació sobre les capacitats tecnològiques, els protagonistes i les principals xifres de cada país: Alemanya, Bèlgica, Holanda, Israel, Luxemburg o Regne Unit.
Si busques informació sobre projectes finançats per convocatòries anteriors de l'Horizon 2020 de les temàtiques tractades a les sessions paral·leles,
La Jornada Connect-EU va comptar amb un espai d'exposició sobre alguns dels projectes finançats per convocatòries anteriors de l'Horizon 2020.
Els assistents van poder parlar amb representants d'aquests projectes, compartir experiències i conèixer de primera mà tot allò que suposa participar al programa.
La sisena edició de la Jornada Connect-EU va reunir un miler d'agents catalans a la captura d'inversió europea per a projectes d'R+D i Innovació.
Durant la jornada, els assistents van conèixer les noves convocatòries per a l'última etapa del programa Horizon 2020 (amb 30.000 milions d'euros, per completar el de major pressupost de la història).
Des de l'inici de l' Horizon 2020, Catalunya ha captat més de 600 milions d'euros, un 2,7% del total, un percentatge superior al que li pertocaria per població (1,5%).
El programa de la jornada va estar format per una sessió plenària, per sessions especialitzades en els diferents àmbits temàtics de l'H2020 i per reunions amb experts per ajudar les empreses a orientar els seus projectes.
Durant els quatre primers mesos de 2018 s'han privatitzat 12 aeroports (6 dels quals, els del nord-est, es van adjudicar a l'espanyola AENA), 10 terminals portuàries de granels líquids, la línia de ferrocarril de càrregues Nord-Sud i, fins a finals d'any, es preveu subhastar dues carreteres, a més d'altres línies ferroviàries.
També s'espera que abans de 2022 tots els aeroports brasilers estiguin gestionats per empreses privades.
Aquesta nova onada de privatització significarà una entrada considerable de capital en el sector logístic, fet que permetrà modernitzar-lo, amb la construcció i/o reforma de les infraestructures i la introducció de noves eines de gestió.
Join the Hub 2017, Gauthier ha exposat la situació a Barcelona, que viu un moment clau en el que ha de passar de l'activació a la globalització.
Segons l'expert, un ecosistema creix a mesura que acumula experiència, coneixement i atracció de talent.
Els recursos locals mai no són suficients, sempre fa falta atreure capacitats que col·laborin en aquest creixement.
"Els ecosistemes més grans veuen créixer el valor de les seves startups més ràpidament", assegura.
A Barcelona s'estan accelerant els 'exits' i s'està creant comunitat.
Bones notícies, però no suficients, cal ser més ambiciosos per aconseguir una dimensió global.
Segons Howard Love, aquest és el full de ruta de les start-ups.
I, excepcions a banda, segueix de forma força fidel aquest esquema.
Una fase pot allargar-se més o menys.
Pot tancar-se amb més o menys glòria.
L'evolució es pot truncar pel camí.
Els nervis, les angoixes i les inseguretats poden assaltar els emprenedors en tot moment.
Disposar, però, d'aquest full de ruta, és un tresor.
Els permetrà dosificar esforços, guanyar certeses i conèixer en cada moment què és el que realment cal resoldre i què no.
El llibre de Howard Love condensa la seva experiència de 35 anys.
No és un acadèmic ni un teòric.
És un emprenedor que vol compartir el que ha après, després d'haver fundat o invertit, personalment, en més de 50 start-ups.
Descobreix la seva visió de l'emprenedoria!
En la primera edició del Be Connected.
Join the Hub vam presentar el Barcelona & Catalonia Startup Hub i vas poder conèixer els 6 passos de la vida d'una startup.
Tenir en un mateix espai més de 1.100 start-ups catalanes era l'objectiu.
Una eina flexible, útil i al servei de tot l'ecosistema emprenedor.
Per presentar públicament aquesta plataforma virtual ens vam reunir més de 1.400 persones per parlar com es fa entre amics, amb música i cervesa, sense presses i amb les paraules d'en Howard Love com a fil conductor.
Un emprenedor que ha estat capaç d'identificar el full de ruta de les start-ups després d'haver fundat o invertit, personalment, en més de 50 startups.